Jeg er nødsaget til at oprette en ny anmeldelse, da man åbenbart kun bliver taget seriøs af Postdanmark, når man lige har delt sin historie på Trustpilot.
Jeg skrev tilbage i maj nedenstående anmeldelse, fhv. kort tid efter blev jeg kontaktet af PD; de ville følge op på sagen og forsøge at finde frem til min pakke. Jeg ville høre fra dem efter nogle dage, lød meldingen, men jeg hørte ikke mere fra dem og min pakke er stadig forsvundet som dug for solen.
Jeg har indtil videre sendt min historie til "Kontant" og vil også kontakte "Operation X"

Tidligere anmeldelse lød:
Omkring d.10/12-14 afleverede jeg en returpakke til Boozt for en værdi omkring 7700 kr. (bla. dyre designer-nytårskjoler) Der var forudbetalt pakkelabel, så jeg droppede den af på posthuset. Men jeg var desværre ikke opmærksom på, at det var en GLS-label, hvorfor pakken skulle afleveres i en GLS-pakkeshop og ikke på posthuset.
Jeg ringede til Boozt og fik pakkenummeret - men pakken er aldrig nået til GLS.
Jeg har ringet og skrevet til PD flere gange - De kaster mig videre til GLS, fordi PD ikke registrerer pakkerne fra GLS.
De oplyste mig om, at PD takserer GLS-pakker som brevpost til trods for, at hver eneste pakke, der sendes med GLS, er en forsikret pakke! Og det sker jævnligt, at de modtager fejlindleverede GLS-pakker, berettede PD, de har derfor en aftale med GLS, at de smider dem i et pakkebur, hvorefter GLS afhenter dem.
Jeg ringede og mailede flere gange og hver gang var det med en ligeglad attitude uden sammenlignelse!
Da jeg til sidst krævede at få at vide, hvilket distributionscenter, pakken ryger til, når den er afhentet i min by, så jeg personligt kunne tage op og få pakken udleveret, holdt de op med at svare på mine henvendelser..

Jeg oprettede herefter en debat på Trendsales, hvor der meldte sig flere, som har været ude for akkurat det samme; at pakken forsvinder, når den afleveres forkert hos Postdanmark!
Pakker burde ikke forsvinde - den er i hænderne på fagfolk, som er vant til at have med pakker og diverse forsendelser at gøre!!
Hvorfor ikke sende den videre på afsenders regning og tildele en bøde på samme måde, som når man har sat for lidt porto på et frankeret brev??

Problemet er, at medarbejderne er klar over, at disse pakker ikke bliver registreret og derfor kan stjæles uden konsekvenser.
Men når det åbenbart jævnligt sker, at pakker forsvinder, blot fordi de er blevet afleveret forkert, så skal proceduren stoppes!
En af de andre uheldige brugere fra Trendsales, har oprettet et side på Facebook, der hedder "Har du mistet din pakke ved Post Danmark eller GLS" - meld jer endelig ind, hvis I har været udsat for det samme, så vi kan få åbnet op for, hvor stort problemet reelt er - Tænker, at det må være stort, når PD selv beretter at det sker ret ofte med fejlindleverede pakker, samt at der tilfældigvis kom flere forbi min debat Trendsales, som havde været udsat for det samme.

Men jeg krummer tæer over at PD dårlige og ligeglade service!!!
Selvom pakken er fejlindleveret, er jeg stadig blevet bestjålet og kan jo konstatere, at der må gå en ualmindelig pæn klædt postmedarbejder rundt eller som så sit snit til at spare køb af julegaver. FØJ!

----------------------------------------------------------------

Jeg har selvfølgelig også haft mange problemfrie leveringer fra Postdanmark, men når man skal have noget dækket, så finder man ud af, hvor bøvlet, det er at reklamere og hvor dårligt, man er stillet - Det er SÅ forkert, når de er deres skyld, at varen bliver beskadiget!
Jeg havde købt nogle varer af en privat og da jeg fik leveret den af PD, var indholdet gået i stykker (pakket forsvarligt ind, så skylden var alene PD's)
Første problem er, at det er afsender, der skal anmelde og føre dialogen med PD (supertræls at sælger/afsender skal have besvær med dette - den kunne i realiteten være ligeglad og undlade at anmelde eller køre sagen med PD, så står man dér og er magtesløs som modtager)
Men har du købt noget online af en privat, så lad være med at nævne, at det er en handel mellem to parter - det er IKKE at snyde, som PD ville prøve at overbevise mig om, da jeg sagde, at hvis det skete igen, så ville jeg undlade at nævne, at det var en handel! Det er sagen helt uvedkommende, om det er en vare, der er købt af en privat eller om det er din mosters onkels kusines nabo, der har sendt en vare til dig.. Varen har den værdi, den har og man kan jo ikke gå ud og købe en ny designervase til samme pris, som man har givet til en privat, det siger jo sig selv!

Postdanmark vil skide på deres kunder - bare de selv sparer mest muligt, undgår dårlig omtale og selv undgår at stå med håret i postkassen!
Jeg kan ikke give udtryk for, hvor meget jeg glæder mig til, at Swipbox bliver muligt i hele landet - De kommer heldigvis nærmere og nærmere min by..
Swipbox er nemt, billigt og de fører super service i forhold til visse andre - Jeg taler jo desværre af erfaring...

----------------------------------------------------------------------

Modsvar på Postdanmarks svar (nedenunder) på min anmeldelse:

Ja, jeg blev forklaret jeres regler ang. pakker, der sendes mellem to private handlende - regler, som stiller jeres kunder utrolig dårligt!

PD's svar, viser jo fint, hvor ligeglade de er og hvor meget de ynder at kaste skylden videre - Jeg er udmærket klar over, at jeg har indleveret en forsikret GLS-pakke hos jer ved en fejl, men når pakker GENTAGNE gange forsvinder ud i den blå luft, er der så ikke noget galt??
Dén procedure burde jo være ændret for længst, når det ikke er et enestående tilfælde!

Det er menneskeligt at fejle, men ikke at stjæle..
Jeg ser igennem fingrene med, når mine tilsendte pakker ikke bliver scannet klar til afhentning og dermed modtages for sent.
Når der er rod i pakkeanmeldelserne.
Når jeg skal stå og vente i den lokale brugs på at få en pakke, fordi pakkescanneren driller.
Jeg ser også igennem fingre med, når jeg ind imellem modtager både pakker og breve, som ikke var adresseret til mig - Jeg har dem i min varetægt og afleverer dem pænt på posthuset..
Men at Postdanmark ikke kan passe på min pakke, som jeg ved en fejl er kommet til at putte i deres bur og at de bagefter frasiger sig ALT ansvar - DET ER RYSTENDE!!!